Rajapêjah punika botên sagêd kasidhêm. Ing dhusun Juruk, Gunungkidul, wontên tiyang nama Pandi mêjahi tilas bojonipun, jalaran dipun ajak wangsulan botên purun. Sanadyan bab wau inggih sampun kasumêrêpan larah-larahipun, nanging para waris nêdya nyidhêm kemawon, mindhak kêpanjang-panjang, pêjahipun kaawatakên sakit wêtêng. Nanging dangu-dangu bab punika kasumêrêpan, lajêng kalapurakên dhatêng ingkang wajib, mayit sampun kakubur 60 dintên kadhudhuk, dèrèng risak, tandhaning dipun aniaya taksih.